NaiveNeuron/SloPal huggingface dataset:
Galek, Karol, poslanec NR SR (2017-10-18):
Pán minister Žiga, ste klamár, ale už som si na to zvykol. Priznám sa, mám tu 4 body. Už sa mi ďalej nechcelo zapisovať. Začnem hneď tým Enelom a tým mojím životopisom. Ste vraveli, že som si to z nejakého životopisu dokonca stiahol. Ak mi nájdete taký životopis, z ktorého som si to stiahol, verejne sa vám ospravedlním. Kľudne vás aj na pivo pozvem. To je veľká lož. Pre spoločnosť Enel Green Power som skutočne pracoval v Spojených štátoch. Bola to polročná stáž, ktorú som si našiel priamo v Spojených štátoch. Táto spoločnosť so slovenským Enelom alebo s touto jednotkou nemala nič spoločné a nikdy za môjho pôsobenia sme neboli spolu v kontakte. Navyše moja pozícia bola biznis analytika. Žiadna manažérska funkcia. Ďalej ste hovorili, že sú tu poslanci, ktorí hovoria o tom, že Vodné dielo Gabčíkovo nemalo patriť Slovensku. Pán minister, prečítajte si medzinárodnú zmluvu medzi Slovenskom a Maďarskom. Táto zakazuje, zakazuje vlastníctvo Vodného diela Gabčíkovo komukoľvek inému, ak nie štátu. Na to som dneska viackrát upozornil. A to, čo vy ste dosiahli súdnym sporom, nie je navrátenie vlastníctva. Vždy bolo vlastníctvo Slovenskej republiky. To bolo navrátenie prevádzky. Prevádzky, prosím pekne. Toto si už konečne uvedomme. No a potom ste hovorili o tom, že tu budeme mať prevádzku a zisky z toho v roku 2017 600-tisíc a ešte prídu opravy za 71 mil. Takže som zvedavý, z čoho budú tie zisky. No a potom ste hovorili, že sa táto odmena splatí z nejakej, z toho nároku, čo vyplatia Slovenské elektrárne. Ale kto dnes vlastní Slovenské elektrárne? Veď to je zas len štát! 34 % má tam štát. Čiže budeme to platiť z toho, čo malo ísť na... (Prerušenie vystúpenia časomerom.)
Pellegrini, Peter, predseda NR SR (2015-12-21):
Prezentujme sa a hlasujme o pripomienke č. 5. (Hlasovanie.) Prítomných 113 poslancov, za hlasovalo 31, proti bolo 76, zdržali sa 4 poslanci, nehlasovali 2. Pripomienku sme neschválili.
Blaha, Ľuboš, podpredseda NR SR (2024-01-24):
Páni poslanci, nechajte dohovoriť vašu kolegyňu. Pán Pročko, vaša kolegyňa hovorí. Buďte aspoň gentleman, aby mohla dohovoriť. Ďakujem pekne. (Reakcie z pléna.)
Jurinová, Erika, podpredsedníčka NR SR (2013-10-25):
Navrhovateľ. Keď vás zastúpi.
Hort, Milan, podpredseda NR SR (2011-07-12):
Ďakujem. Nakoniec pán Somogyi bol jediný, ktorý vystúpil vo faktickej poznámke. Vyhlasujem rozpravu za skončenú. Pán podpredseda vlády, chcete sa v záverečnom slove? Nie? Pán predseda výboru tiež nie. Prerušujem rokovanie o tomto bode programu. Ďakujem pánovi podpredsedovi vlády za jeho dnešný seriál vystúpení vo vzťahu k zákonom, ktoré sa týkali jeho ministerstva. A teraz poprosím, najskôr teda privítam na rokovaní pani ministerku Luciu Žitňanskú, lebo budeme pokračovať jej zákonmi. A ako prvý je prvé čítanie o vládnom návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi v znení neskorších predpisov a ktorým sa menia, dopĺňajú niektoré zákony. Máte ho pod tlačou 392, návrh na jeho pridelenie na prerokovanie výborom je v rozhodnutí č. 413. Pani ministerka, prosím vás, aby ste vládny návrh zákona uviedli. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov a ktorým sa menia a dopĺňajú niektoré zákony , tlač 392.)
Hrnčiar, Andrej, podpredseda NR SR (2017-01-31):
Ďakujem. Končím možnosť nahlásiť sa s faktickými poznámkami. Na vystúpenie pani poslankyne jedna faktická poznámka. Nech sa páči, pani poslankyňa Verešová.
Sulík, Richard, predseda NR SR (2011-03-30):
Pán poslanec Ondruš.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 139 poslancov, za 85, proti 8, zdržalo sa 45, 1 nehlasoval. Uvedený návrh sme schválili.
Šimečka, Michal, podpredseda NR SR (2024-04-17):
Ďakujem. Pán poslanec Dostál s reakciou na faktické.
Laurenčík, Milan, podpredseda NR SR (2020-11-24):
Ďakujem veľmi pekne a prerušujem rokovanie o tomto bode programu. Vážené panie poslankyne, vážení páni poslanci, teraz bude nasledovať druhé čítanie o vládnom návrhu zákona o zrušení osobitného odvodu vybraných finančných inštitúcií a o niektorých opatreniach súvisiacich s jeho zrušením . Vládny návrh zákona je uverejnený ako tlač 255. Spoločná správa výborov má tlač 255a. Prosím pána podpredsedu vlády a ministra financií Slovenskej republiky pána Eduarda Hegera, aby vládny návrh zákona odôvodnil. Pán minister, máte slovo.
Sulík, Richard, predseda NR SR (2010-11-03):
Ďakujem pekne. No, začnem tam, pán Marcinčin, čo ste vraveli, že teda návrh je populistický, ale vy ste už pred dvomi rokmi navrhli znížiť plat o tých 3 400 eur za rok 2009. Veď to je práve ten problém, ktorému dnes čelia všetci poslanci. To, ako keď je niečo lacný populizmus, tak je to zmraziť si plat. Veď keď si raz spoločnosť povie, že činnosť poslanca je hodná trojnásobku priemernej mzdy, tak aký zmysel má zmrazovať plat, keď sa hospodárstvu nedarí, nerastie mzda? Mimochodom, tiež je to veličina, ktorú poslanec nemá ako priamo ovplyvniť a je to priamo naviazané na to, to už poslanec má väčšiu možnosť ovplyvniť deficit – už len tým, že schvaľuje zákon o štátnom rozpočte – ako priemernú mzdu. Tú nemá ako ovplyvniť a tam predsa je tá priama väzba. Tak vy ste navrhli v rozpore so zdravým rozumom jednoducho si zmraziť platy a teraz všetci, jak tu sedíme, nevieme kam z konope. A vy teraz poviete, že my chceme 2,7-násobok. Veď to bol úplne prvý návrh, s ktorým som došiel, ten bol zase kolegami z SDKÚ zamietnutý. Ja nemám problém s tým, pán Marcinčin, keď povieme, nech sú platy 2,7-násobok. Dobre. Úplne bez problémov. Ale veď to zase iní poslanci nechceli. Tu ide o to, nájsť nejaký kompromis. Veď mám tých sedení za sebou niekoľko. No a výborná je veta, návrh je nebezpečný, lebo motivuje poslancov k tomu, aby deficit bol nulitný, alebo teda na nulou, alebo tak. Veď to je v poriadku. A to neznamená, že ten deficit je len tá jediná určujúca zložka, veď on ovplyvní pomerne málo z toho platu. Áno, máme teraz vysoký deficit, 8 % a krát 2 je 16, hej. No tak z celého platu to ovplyvňuje len nejakú šestinu, to predsa neznamená, že poslanec príde o celý plat. Asi... (Prerušenie vystúpenia časomerom.)
Saloň, Marián, poslanec NR SR (2011-05-20):
Ďakujem pekne, pán predsedajúci. Pán poslanec Dostál, predkladatelia to ale mohli hneď v prvom kole takto spraviť, že proste urobili, urobili niečo, čo nebolo úplne správne, pretože zmenili jeden paragraf, ale zabudli na ďalší nadväzne na to a predpokladám, že možno nám to aj pán poslanec Kaník vysvetlí, že určite aj tento návrh, ktorý on predkladá, tak nemal úmysel dosiahnuť to, aby tí bezvízoví cudzinci museli sami hlásiť vlastne svoj pobyt cudzineckej polícii, lebo podľa mňa je to nezmysel, lebo tým, že majú oni jednoduchý vstup do Slovenskej republiky a my im to zaťažíme tým, že ich pošleme samých sa hlásiť a vízovým to bude robiť hotelier, tak podľa mňa to bude ešte horšie. A ja si rád počkám na vyjadrenie ministerstva vnútra k tejto veci. Neverím tomu, že cudzinecká polícia bude s týmto návrhom súhlasiť. Takže ďakujem pekne.
Blanár, Juraj, podpredseda NR SR (2021-12-02):
Ďakujem, pán minister. Udeľujem teraz slovo spoločnému spravodajcovi z výboru pre obranu a bezpečnosť pánovi poslancovi Marcelovi Mihalikovi, aby informoval Národnú radu o výsledku rokovania výborov a odôvodnil návrh gestorského výboru. Nech sa páči, pán spoločný spravodajca.
Hort, Milan, podpredseda NR SR (2011-09-13):
Na vystúpenie pána ministra Lipšica sa prihlásili dvaja poslanci. Uzatváram možnosť prihlásiť sa s faktickou poznámkou. Prvým je pán poslanec Robert Kaliňák, pripraví sa pán Dušan Muňko. Nech sa páči pán poslanec, faktická poznámka.
Glváč, Martin, podpredseda NR SR (2016-04-21):
Pán poslanec Sopko.
Mizík, Stanislav, poslanec NR SR (2018-02-06):
Ďakujem za slovo. Pán minister, s tou Hnúšťou a Rimavskou Sobotou ste prestrelil. Verím, že vedome ste neklamal, len dúfam, že je to tak, že nie ste v obraze. Rimavská Sobota a Hnúšťa, všetci mladí ľudia sú preč. Pre tých, v tých fabrikách, ako je Yura a podobné, robia už len tí, čo nemôžu odísť od rodín a otročia za žobrácke mzdy. A úrady práce majú tiež veľký podiel, hovorím v úvodzovkách veľký podiel na znižovaní nezamestnanosti. Ony totižto vyhadzujú ľudí z evidencie pod rôznymi zámienkami. Následne títo ľudia pracujú načierno. Čiže o Hnúšti a Rimavskej Sobote by som nerobil také závery ako vy o tom znižovaní nezamestnanosti. Vravel ste, tuším, že klesla z 30 na 6, či koľko percent. Väčšina ľudí z tohto regiónu, čo boli nezamestnaní a teraz sú už zamestnaní, pracujú v zahraničí, v Anglicku, Írsku, Nemecku, či utierajú zadky v Rakúsku, potom robia na západnom Slovensku a, čo som spomínal, veľká časť je vyradená úradmi práce. Ďakujem za slovo.
Martvoň, Anton, poslanec NR SR (2015-03-19):
Ďalej budeme hlasovať o bode 3 druhého pozmeňujúceho návrhu pani poslankyne Pfundtner.
Zmajkovičová, Renáta, podpredsedníčka NR SR (2014-03-27):
Ďakujem, pán podpredseda. Pýtam sa, pán poslanec, chcete položiť doplňujúcu otázku? Nie. Ďalšiu otázku položil pán poslanec Pavol Zajac a otázka znie: „Pán premiér, v júli 2007 ste verejne prisľúbili priame diaľničné spojenie z Bratislavy do Košíc do roku 2010. V roku 2010 musela vaša vláda priznať zlyhanie a určila nový termín plného diaľničného prepojenia východu so západom Slovenska na rok 2012. Je marec 2014 a diaľnica stále nie je dokončená, Národná diaľničná spoločnosť tvrdí, že diaľnica D1 medzi Bratislavou a Košicami bude v prevádzke v roku 2019. Kedy konečne priznáte, že ste opäť zlyhali a diaľnica do Košíc nebude hotová ani do roku 2019?" Nech sa páči, pán podpredseda vlády, máte slovo.
Petrák, Ľubomír, poslanec NR SR (2015-09-29):
Ďakujem za slovo. No bolo to neuveriteľný prejav, pán poslanec Hlina. Ja musím povedať, že bol ten prejav neuveriteľný preto, lebo keď vy sa obraciate na predkladateľa a spochybňujete oprávnenosť toho, aby mohol predkladať etický kódex alebo návrhy zákonov, a spochybňujete legislatívny jazyk a ďalšie veci, pokiaľ by to hovoril človek, ktorý to, poviem ľudovo, nemá nič za ušami, by som to rešpektoval. Ale vy nerešpektujete v tejto snemovni nič. Keď vás predsedajúci upozorní, že nemáte rozprávať, tak si poviete, že vy budete rozprávať, kde chcete a kedy chcete, postavíte sa za rokovací pult a budete tam tri hodiny stáť, lebo vy ste sa rozhodli, že tam budete stáť. Keď vy poviete, že budete rušiť rokovanie schôdze, tak ho jednoducho budete rušiť, lebo máte na to právo. Keď sa rozhodnete, že chlap na Slovensku sa správa tak, že tomu druhému rovno jednu struhne, lebo nemá význam používať iné formy komunikácie, tak vstanete, idete ku kolegovi poslancovi a pokúsite sa ho fyzicky napadnúť. Proste aké vy máte morálne právo hovoriť to, čo ste hovorili tuto vo svojom vystúpení a keď ste spochybňovali aj svojich kolegov? Záver, najmenší prehrešok, pri ktorom ste vyžadovali, aby kolega Číž netelefonoval počas vášho vystúpenia. Na svoje vystúpenie ste neuveriteľne citlivý. Ale spýtam sa, koľkokrát ste telefonovali z tejto rokovacej sály? Nie jedenkrát bolo to doteraz. A predpokladám, že to bude aj odteraz. To znamená, ak máte zvýšené nároky na svojich kolegov, skúste sa najskôr pozrieť do zrkadla a podľa etického kódexu aplikovať tieto zvýšené nároky aj sám na seba a potom môžete hovoriť to, čo ste hovorili. Ďakujem. (Potlesk.)
Nemky, Martin, poslanec NR SR (2022-05-03):
Pán predsedajúci, ďakujem pekne za slovo. Pán kolega Zahorčák, ďakujem aj tebe za tvoje vystúpenie. Asi to treba zopakovať. Hovoril si tu o, opäť o ústavnosti, demokratickom štáte. Ja len zopakujem, šestnásť rozhodnutí Ústavného súdu o porušení základných ľudských práv a slobôd. Rozhodnutia Generálnej prokuratúry, stanoviská odbornej obce ako dekana pána Burdu, stanoviská bývalých elitných vyšetrovateľov atď. atď. My sa dneska nebavíme o našom predsedovi, ale bavíme sa o mandáte poslanca Národnej rady ako takom. Bavíme sa o tom, ako je popierané právo poslanca Národnej rady vystupovať. Za to je predseda najsilnejšej opozičnej strany dneska obvinený. Kladie sa mu za vinu, že manipuluje verejnú mienku prostredníctvom konferencií, prostredníctvom tlačových správ, tlačových vyhlásení, čiže popierame základnú úlohu poslanca Národnej rady. Tak, takisto si hovoril na to, aby sme sa zamerali na to, že platí staré slovenské príslovie ´pozri, kto to hovorí´. Dneska bývalý politik človek, ktorý nenávidel SMER, Daniel Lipšic žaluje predsedu opozičnej strany Roberta Fica. Na toto sa treba zamerať, že či je za tým nejaký politický podtón, alebo k čomu to smeruje. Ďakujem pekne.
Vaľová, Jana, poslankyňa NR SR (2016-06-16):
Ďakujem veľmi pekne. V prvom rade, pán kolega, by som chcela povedať, tým, že vás zvolili do mestského zastupiteľstva, tým, že vás zvolili do Národnej rady, nie ste tribunál. Tak buďte taký láskavý, len tribunál môže niekoho odsúdiť. A vy ste okamžite odsúdili niekoho hneď na začiatku. Ja si nedovolím, aj keď som druhé volebné obdobie primátorka, deväť rokov som v tomto parlamente, vykonávať aj poslania sudcu, kriminalistu alebo tribunálu. O to vás poprosím. Preto ak takto vykonávate funkciu ako poslanec, tak potom možno aj rozprávate niečo iné na komisiách a niečo iné rozprávate na mestskom zastupiteľstve. Ešte raz chcela by som jednu vec povedať. Zverejňujú sa aj materiály mestskej rady. Ja som primátorka mesta, materiály mestskej rady sú u mňa zverejnené na webovej stránke mesta, sú zverejnené všade, aj keď je to poradný orgán. U mňa napríklad zastupiteľstvo, obecná televízia vysiela priamo do všetkých domácností v meste, tam, kde to teda dovolí technika prenosu. A ako som povedala pani kolegyni, chcem vám povedať, poviem to takým ľudovým tónom, pretože neviem, ako tomu treba rozumieť, nikto nebráni, aby občan prišiel na komisiu, pretože neverím, že ak občan príde na komisiu, že poslanci povedia, že ho tam nevpustia, neverím, ak občan príde na mestské zastupiteľstvo a žiada, aby mohol vystúpiť, že mu poslanci nedajú slovo. Ale občan tam nemôže svojvoľne prísť a povedať: „Ja teraz chcem rozprávať.“ Veď predsa musia byť nejaké pravidlá. Vy keď ste muž a žena, ste rodina, chcete sa poradiť, tak tiež neprídete vonku v rámci občianskej spoločnosti na ulicu a nepoviete, aký máte problém v rodine, a potom ho budete riešiť doma za zavretými dverami. Najprv sa veci vyriešia, pretože musíte dospieť k nejakému konsenzu, a potom sa určite tieto názory predkladajú pred tých občanov a občania buď s tým súhlasia, nesúhlasia, mestské zastupiteľstvo to dáva najavo hlasovaním. Ja si myslím, že sú tu postupy, pretože niektorí potom v živote nedospejú k žiadnemu nejakému rozhodnutiu ani v hlasovaní. A to by bolo veľmi zlé v spoločnosti, ďakujem, nikam by sme... (Prerušenie vystúpenia časomerom.)
Kollár, Boris, predseda NR SR (2022-06-14):
No hlasujeme, keď to prerokujeme (povedané so smiechom).
Šimečka, Michal, podpredseda NR SR (2023-12-18):
Ďakujem veľmi pekne. Ďalší prihlásený je pán poslanec Vančo, ktorý tu ale nie je, a tým pádom prepadáva v poradí a vystúpi pani poslankyňa Kosová. Prosím, máte slovo.
Mikuš, Jozef, poslanec NR SR (2011-09-14):
Takmer s 8-percentným deficitom v čase biblických tučných rokov, v čase, v čase, kedy treba myslieť na dobu, keď bude... (Prerušenie vystúpenia časomerom. Reakcie z pléna.)
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 145, za 129, proti 1, zdržalo sa 14 poslancov, 1 nehlasoval. Návrh sme schválili. Prosím pána poslanca Adamčíka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov (tlač 1130). (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1130.)
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 146 poslancov, za 81, proti 51, zdržalo sa13 poslancov, 1 nehlasoval. Národná rada sa rozhodla, že správu berie na vedomie. Prosím teraz pána poslanca Vašečku, aby uviedol hlasovanie o návrhu uznesenia k Správe o plnení úloh Vojenského spravodajstva za rok 2016 .
Kollár, Boris, predseda NR SR (2022-06-28):
Ďakujem. Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi a zároveň sa vám, pán poslanec, ospravedlňujem.
A. Přidal, poslanec: (2006-04-21):
Výbory, ktorým bola pridelená táto parlamentná tlač, 11. apríla svojimi uzneseniami č. 804, resp. č. 799 odporučili, aby Národná rada zobrala správu na vedomie. Gestorský výbor uznesením č. 804 z 11. apríla schválil spoločnú správu výborov Národnej rady k správe o činnosti Úradu pre reguláciu sieťových odvetví za rok 2005 vrátane uznesenia Národnej rady Slovenskej republiky a poveril ma predložiť a predniesť na dnešnej schôdzi túto spoločnú správu výborov. Pán predsedajúci, skončil som, prosím, otvorte rozpravu.
Kadúc, Miroslav, poslanec NR SR (2013-06-27):
Ďakujem. V rozprave nevystúpil žiadny poslanec, preto, prosím, pán predseda, dajte hlasovať o tom, že Národná rada sa podľa § 73 ods. 3 rokovacieho poriadku prerokuje predložený návrh zákona v druhom čítaní.
Kvorka, Ján, poslanec NR SR (2018-05-25):
Keďže boli v stredu poobede v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Paška, Pavol, predseda NR SR (2012-12-18):
Pán poslanec Šebej, reakcia.
Vašečka, Richard, poslanec NR SR (2018-01-30):
Ďakujem pekne obom kolegom za upozornenie, aj špeciálne pánu Kondrótovi. Naozaj nie som naivný. Vo vláde je program, ktorý sa volá Dlhodobá stratégia rozvoja výstavby ozbrojených síl, to znamená, ten materiál do roku tritisíc, pardon (povedané s pobavením), 2030, čiže taký materiál je k dispozícii. Ja žiadam iba rozpravu o ňom, prípadne o tých aktuálnych veciach, ktoré sú reálne a ktoré sme prebrali už aj na výbore. Čiže ja si uvedomujem, že ak by nebolo nič, tak dva týždne je veľmi krátko. Ale ten materiál je k dispozícii, tieto veci sme preberali aj na výbore, či už vo verejnom režime alebo vyhradenom režime. Preto som si dovolil žiadať o rozpravu v parlamente samozrejme k veciam, o ktorých sa verejne diskutovať dá. Nie o tých, o ktorých nie je vhodné diskutovať. Ďakujem.
J. Vaľová, poslankyňa: (2010-06-10):
A vôbec by sme sa o tom baviť, či z týchto peňazí tým ľuďom prispieť máme alebo nemáme. Je zarážajúce, ak rozprávame o cestách. Tie cesty predsa niekomu patria, či už patria VÚC-ke alebo patria štátu, alebo patria obci. Veď predsa nemôžu ísť tieto peniaze, ak chceme opraviť cesty, občanovi. Čo občan zoberie bez akéhokoľvek projektu vedierko a bude vo vedierku nosiť kamene a skladať túto cestu? Veď komu tie peniaze dáme? Veď po tej ceste pôjde každý občan. A čo sa týka volebnej kampane, no ja si myslím, že viete, keď si na to spomínate, ja si na to veľmi dobre spomínam, že ako prvá vystúpila vaša líderka pani Radičová. A tá vaša líderka povedala, že pán Robert Fico si vybíja kapitál na povodniach. Myslím, že to prestrelila. A jej P. R. manažéri okamžite stiahli túto reláciu z TA3, išla iba raz, čo je bežné opakovanie, že sa bežne reprízuje, alebo ju stiahla pani Radičová, pretože jednoducho pochopili, že to fakt prestrelila. A napadla stranu Smer kvôli tomu, ako vládna strana ale vôbec aj celá koalícia chce pomôcť pri povodniach. Na a to ďalšie divadielko, ktoré ste hrali. Keď bolo dvojaké občianstvo, určite ste súhlasili so všetkým, len ste nepodporili návrh a vymysleli ste si svoj návrh, aby ste nemuseli hlasovať proti maďarskej strane. Čiže robíte to bežne, vždy si vymyslíte svoj návrh, ktorý deklarujete, že je lepší len preto, aby sme nemohli pomôcť len preto, že to navrhla strana Smer, aby sme tým občanom nepomohli, pretože si v duchu myslíte, tak ako to povedal váš kolega, že my a kríza vám ukážeme, to raz povedal váš kolega z SDKÚ, že teraz sú tu aj povodne, že my a povodne vám ukážeme, že netreba podporovať občanov, treba vymyslieť vlastný návrh a podporiť vlastný návrh. To je ako na piesku, keď nepodporíš moju bábovničku, tak ja tvoju určite nepodporím. Takže hráte sa na svojom piesku. A zamyslite sa nad tým, lebo občania sú... (Prerušenie vystúpenia časomerom.)
B. Bugár, poslanec: (2001-10-17):
(Hlasovanie.) Prítomných je 97 poslancov, za 45, proti 4, zdržalo sa 31, nehlasovalo 17. Konštatujem, že návrh nebol prijatý, nebudeme pokračovať v prerokúvaní tohto návrhu v druhom čítaní. Ďalším bodom programu je návrh na voľbu člena Predstavenstva Národného úradu práce . Materiál ste dostali ako tlač 1214, súčasťou ktorého je aj návrh uznesenia Národnej rady. Dávam slovo podpredsedovi Výboru Národnej rady pre sociálne veci a bývanie pánovi poslancovi Marianovi Mesiarikovi a prosím ho, aby návrh uviedol. M. Mesiarik, poslanec: Vážený pán podpredseda, vážené poslan-kyne, poslanci, vážení hostia, v posledných voľbách do orgánov Národ-ného úradu práce v Národnej rade Slovenskej republiky Národná rada nezvolila jedného kandidáta za člena Predstavenstva Národného úradu práce za zamestnancov. Na základe tejto skutočnosti Výbor Národnej rady Slovenskej republiky pre sociálne veci a bývanie prostredníctvom predsedu Národnej rady Slovenskej republiky vyžiadal od reprezen-tatívneho zástupcu zamestnancov ďalšieho kandidáta, ktorého máte v predloženej tlači. Predseda Národnej rady pridelil prerokovať tento návrh vo výbore pre sociálne veci a bývanie, výbor tak učinil a predkladá vám písomný návrh v tlači 1214. Výbor pre sociálne veci a bývanie odporúča Národnej rade zvoliť podľa § 8 ods. 2 zákona č. 387/1996 Z. z. o zamestnanosti v znení neskorších predpisov za člena Predstavenstva Národného úradu práce zástupkyňu zamestnancov Magdalénu Mellenovú. Výbor zároveň odporúča voľby uskutočniť verejným hlasovaním. Výbor tento návrh prerokoval 11. októbra a uznesením 393 tento návrh odporučil schváliť. To je všetko, pán predsedajúci, prosím, aby ste otvorili rozpravu.
Dolinková, Zuzana, ministerka zdravotníctva SR (2023-12-07):
Ďakujem veľmi pekne. Vážený pán podpredseda, vážené panie poslankyne, vážení páni poslanci, dovoľujem si predložiť na rokovanie Národnej rady Slovenskej republiky vládny návrh zákona, ktorým sa mení a dopĺňa zákon 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov. Tento vládny návrh zákona bol vypracovaný s cieľom transpozície delegovanej smernice Komisie Európskej únie 2022/2100 z 29. júna 2022, ktorou sa mení smernica Európskeho parlamentu a Rady 2014/40/EÚ, pokiaľ ide o zrušenie určitých výnimiek týkajúcich sa zahrievaných tabakových výrobkov. Novelizácia ustanovení predmetného zákona má za cieľ rozšíriť kategóriu tabakových výrobkov o nový tabakový výrobok, ktorým je zahrievaný tabakový výrobok. Vzhľadom na zákaz uvádzať na trh tabakové výrobky s charakteristickou arómou alebo obsahujúce arómy v akýchkoľvek ich zložkách ako napríklad vo filtroch, papieroch, baleniach, kapsuliach alebo akékoľvek technické prvky umožňujúce zmenu vône alebo chuti dotknutých tabakových výrobkov alebo ich intenzity dymu, ktorý už existuje pre cigarety a tabak na vlastnoručné zhotovanie cigariet, sa bude tento zákaz uplatňovať aj na zahrievané tabakové výrobky. Dovoľujem si vás požiadať o prerokovanie predloženého vládneho návrhu zákona a jeho posunutie do druhého čítania. Ďakujem veľmi pekne.
Zmajkovičová, Renáta, podpredsedníčka NR SR (2014-05-30):
Pani poslankyňa Košútová.
Jurinová, Erika, podpredsedníčka NR SR (2015-12-11):
Ďakujem veľmi pekne. Pán Podmanický, ja som netušila, aký ste vy naivný, akože tak naivného predsedu výboru, sociálneho výboru, to som netušila, že máme. Vy si fakt myslíte, že to prekrúžkovanie mi zabezpečí jedno vystúpenie? No, tak naivita bokom. Naozaj naivita bokom. Naschvál, keby ste boli počúvali, tak by ste povedali, že tých argumentov bolo povedané toľko. Z toho vystúpenia som si naozaj všetky pasáže, ktoré už boli tuná povedané, som ich vyčlenila, vôbec som o nich nehovorila, hovorila som iba náznak kompy. Hej? Takže smola. Myslím si, že toho bolo povedané toľko, že by sa to do koča nezmestilo, naopak, z vašej strany, zo strany vládnej strany SMER, bola akurát znôžka nejakých na jednej strane chválospevov na pána ministra, čo všetko urobil, ale argumenty, ktoré by vyvracali dôvody zvolania tejto schôdze, prepáčte, ani od pána ministra som nepočula, nevraviac od premiéra. Naozaj tak krátke, slabé vystúpenie pán premiér už dávno nepredviedol. Ale aspoň vieme, že teda už je podpísaná konečne zmluva na Jaguar. Hurá! Budeme mať nové pracovné miesta, len som zvedavá, kedy začnete tvoriť aj podmienky pre tých, aby sa tu pracovné miesta vytvárali, nielen na základe investícií, kde jedno pracovné miesto vyjde aj na takmer 100-tisíc euro. K tomu, pán Brixi, kto robí, robí chyby. Jakože, prepáčte, chyby za 20 mil. a my sa máme tváriť, že veď to je v poriadku? Tak ak takto vy vládnete, tak nech sa páči, vládnite ďalej. Nám to bude teda vždy prekážať. Dôležité je, aby sa naozaj štátne prostriedky, alebo prostriedky, ktoré majú byť venované ľuďom, nedávali do vreciek jednotlivých firiem, ktoré sú vám spriaznené. To je, myslím, že princíp dobrého a spravodlivého vládnutia. A to, že ešte nemáme skúsenosť? Áno, tešíme sa, berieme to ako výzvu.
Hrnčiar, Andrej, podpredseda NR SR (2016-11-30):
Chce k rozprave zaujať stanovisko spravodajca? Nie je tomu tak. Prerušujem rokovanie o tomto bode programu. Pokračujeme v prerušenej rozprave v druhom čítaní o zákone z 26. októbra 2016, ktorým sa mení a dopĺňa zákon č. 350/1996 Z. z. o rokovacom poriadku, vrátenom prezidentom Slovenskej republiky na opätovné prerokovanie Národnou radou (tlač 330). Prosím spoločnú spravodajkyňu z ústavnoprávneho výboru poslankyňu Janu Laššákovú, aby zaujala miesto určené pre spravodajcov. Tak, nech sa páči, pani poslankyňa. Ďalším v poradí z písomne prihlásených rečníkov do rozpravy je poslanec Zsolt Simon, ktorému týmto zároveň odovzdávam slovo. Pripraví sa poslanec Miroslav Číž. (Pokračovanie rokovania o zákone z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 330.)
Hrušovský, Pavol, podpredseda NR SR (2011-04-05):
Hlasujeme, páni poslanci, o skrátení lehoty na prerokovanie pozmeňovacieho návrhu, ktorý podali poslanci dnes pri rokovaní o návrhu poslancov. (Hlasovanie.) 78 prítomných, 76 za, 2 nehlasovali. Návrh sme schválili. Nech sa páči, ďalšie návrhy.
M. Číž, podpredseda NR SR: (2009-09-16):
návrhu na voľbu kandidátov na sudcov disciplinárneho súdu . Prosím povereného člena ústavnoprávneho výrobu pána poslanca Babiča, aby návrh na voľbu kandidátov na sudcov disciplinárneho súdu uviedol. Ak máte pred sebou tlače, je to tlač 1212. Máte slovo, pán poslanec.
Danko, Andrej, predseda NR SR (2016-04-18):
Poprosím vás!
Kuffa, Štefan, poslanec NR SR (2023-05-03):
...ktorá bola v rámci... Ja reagujem na kolegu, však on utvoril otázku, ja reagujem na neho. (Povedané súbežne s predsedajúcim.) Poprosím, vrátiť čas.
Jurinová, Erika, podpredsedníčka NR SR (2014-09-19):
Pán poslanec Mikloško chce reagovať, prosím vás, zapnite mu mikrofón. Nech sa páči.
Blanár, Juraj, podpredseda NR SR (2021-11-03):
Pán navrhovateľ Richter, nech sa páči.
J. Senko, poslanec: (2008-11-05):
Národná rada Slovenskej republiky uznesením č. 981 z  10. septembra 2008 pridelila vládny návrh zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vládny návrh zákona odporučili schváliť Ústavnoprávny výbor Národnej rady Slovenskej republiky uznesením č. 459 zo 14. októbra 2008, Výbor Národnej rady Slovenskej republiky pre financie, rozpočet a menu uznesením č. 365 z 15. októbra 2008 a Výbor Národnej rady Slovenskej republiky pre kultúru a médiá uznesením č. 152 zo 14. októbra 2008. Výbory Národnej rady Slovenskej republiky, ktoré predmetný vládny návrh zákona prerokovali, ho prijali bez pozmeňujúcich a doplňujúcich návrhov. Gestorský výbor na základe stanovísk výborov vyjadrených v ich uzneseniach uvedených pod bodom III spoločnej správy k tomuto vládnemu návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona schváliť. Zároveň gestorský výbor určil poslanca Jána Senka za spoločného spravodajcu výborov a poveril ho, aby podal správu o výsledku prerokovania návrhu zákona vo výboroch Národnej rady Slovenskej republiky podľa § 80, 83, 84 a 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 165 z 21. októbra 2008. Pán podpredseda, skončil som, prosím, otvorte rozpravu.
J. Burian, poslanec: (2006-09-07):
Spoločnú správu pridelil predseda Národnej rady Slovenskej republiky rozhodnutím č. 22 z 27. júla 2006 Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody do 4. septembra 2006. Ako gestorský výbor určil Výbor Národnej rady Slovenskej republiky pre financie, rozpočet a menu, ktorý pripravil spoločnú správu o výsledku prerokovania uvedeného materiálu vo výboroch a návrh uznesenia Národnej rady Slovenskej republiky. Výsledky rokovania výborov. V súlade s rozhodnutím predsedu Národnej rady z 27. júla 2006 č. 22 určené výbory Národnej rady Slovenskej republiky prerokovali správu o menovom vývoji Slovenskej republiky za rok 2005 s týmito výsledkami: Výbor Národnej rady pre financie, rozpočet a menu uznesenie č. 16 zo dňa 4. septembra 2006, Výbor Národnej rady Slovenskej republiky pre hospodársku politiku uznesenie č. 13 zo dňa 4. septembra, Výbor Národnej rady Slovenskej republiky pre pôdohospodárstvo, životné prostredie a ochranu prírody uznesenie č. 9 zo dňa 4. septembra 2006. Výbory Národnej rady Slovenskej republiky, ktoré určenú správu prerokovali a svojimi uzneseniami ju zobrali na vedomie, zároveň určili Národnej rade Slovenskej republiky správu o menovom vývoji v Slovenskej republike na rok 2005 vziať na vedomie. Zo strany výborov Národnej rady ani poslancov neboli predložené iné stanoviská, pripomienky či pozmeňujúce, alebo doplňujúce návrhy v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku. Gestorský výbor podľa § 79 ods. 4 a 5 schválil spoločnú správu uznesením č. 19 zo dňa 4. septembra 2006. Určil poslanca Jozefa Buriana za spoločného spravodajcu výborov. Výbor ho poveril, po prvé, predniesť spoločnú správu výborov na schôdzi Národnej rady Slovenskej republiky, po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnej správe ihneď po ukončení rozpravy k nej. Zároveň odporučil Národnej rade Slovenskej republiky vysloviť súhlas, aby guvernér Národnej banky Slovenskej republiky Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady Slovenskej republiky je prílohou tejto spoločnej správy. Ďakujem, pán predsedajúci, poprosím, otvorte rozpravu k tomuto bodu.
Škopová, Anežka, poslankyňa NR SR (2024-02-27):
Ďakujem za slovo. Michal, ďakujem ti za tvoj prejav. Vo svojom prejave si hovoril, akej pomoci sa za predchádzajúcej vlády dostalo slovenským rodinám. Slovenské rodiny si zaslúžia pomoc, som presvedčená, že zdravá a prosperujúca rodina je základom našej spoločnosti. Je smutné, že ženy, ktoré sa s hrdosťou a odhodlaním rozhodnú stať matkami, sú za roky venované výchove svojich detí odmenené nižšími mzdami v porovnaní s mužmi a so ženami bez detí. Tá nerovnosť je hlboko zakorenená v našej spoločnosti a pramení z rôznych faktorov. Jedným z najvýznamnejších je prerušenie kariéry, ktoré ženy často volia kvôli starostlivosti o rodinu. Matky trávia viac času prácou v domácnosti na skrátený úväzok, čím sa znižuje ich kariérny rast a celková výška mzdy. Je neprijateľné, aby ženy boli takto trestané za materstvo. Ich práca v domácnosti a pri výchove detí je pre fungovanie spoločnosti nesmierne dôležitá. Je to práca, ktorá si vyžaduje obrovské nasadenie, zručnosti a čas. Nemôžeme si pred touto nespravodlivosťou zatvárať oči. Je načase, aby sme sa postavili za spravodlivosť a začali konať. Potrebujeme prijať zmeny, ktoré pomôžu odstrániť tieto platové rozdiely a myslím si, že toto opatrenie skutočne matkám pomôže. Takže ešte raz, Michal, ďakujem za tvoj prejav a dúfam, že návrh nájde dostatočnú podporu.
Vargovčák, Marek, poslanec NR SR (2010-12-14):
V súlade s rokovacím poriadkom budeme teraz hlasovať o návrhoch zo spoločnej správy okrem tých, ktoré pani poslankyňa Žitňanská požiadala vyňať na osobitné hlasovanie. Budeme teda hlasovať o návrhu zo spoločnej správy pod bodmi 1 až 6, 8, 10 až 14, 16 a 18 s odporúčaním gestorského výboru návrh schváliť.
Tomáš, Erik, poslanec NR SR (2021-12-03):
Keď má človek dve mená v mene, tak sa to mýli, ale môžte si pokojne vybrať, ktoré sa vám páči viac, to ponúkam všetkým. Teraz vážnejšie, kolegovia, kolegyne, vážený pán predsedajúci, vážený pán minister, hneď na úvod poviem, že my poslanci za stranu HLAS – sociálna demokracia tento návrh zákona podporíme, pretože vždy je lepšia aspoň nejaká pomoc ako žiadna, ale jedným dychom chcem dodať, že nepáči sa nám, že nebola aktivovaná schéma pomoci podľa poklesu tržieb, ktorá bola najžiadanejšia aj počas druhej vlny pandémie. A tiež sa nám nepáči, že napriek tomu, že už sme v lockdowne a podľa všetkého budeme ešte v prísnejšom lockdowne, ak to takto ďalej pôjde, pretože súčasný lockdown je deravý, vieme prečo, že sa tá pomoc neposunula do roviny prvá pomoc plus plus. Pán minister, vy ste hovorili, že ste neaktivovali tú schému podľa poklesu tržieb najprv kvôli tomu, že už aj tak začne platiť trvalý kurzarbeit od 1. januára, a preto to už nie je nevyhnutné. Teraz vlastne týmto návrhom posúvame platnosť kurzarbeitu o ďalšie dva mesiace a napriek tomu túto schému nespĺňame. Čiže k tomu máme vážne výhrady a chceme aj vyzvať, či by ste nezvážili, aby predsa aj táto schéma fungovala. No a potom už všeobecne máme problém vôbec s robustnosťou tej pomoci finančnej od začiatku poskytovania počas pandémie. Nie my, ale medzinárodné inštitúcie tvrdili a tvrdia, že bola jednou z najslabších v Európskej únii, napríklad podľa Medzinárodného menového fondu Slovensko poskytovalo druhú najslabšiu pomoc hneď po Rumunsku v rámci Európskej únie a, bohužiaľ, sme sa aj ešte dozvedeli, že z tej chudobnej pomoci sa ukradlo 24 miliónov do schránkových firiem. Čiže toto je veľmi smutné. A preto opakujem, my poslanci za stranu HLAS – sociálna demokracia síce tento návrh zákona podporíme, lebo lepšia je aspoň aká-taká pomoc, ale nie sme spokojní ani s objemom, ani s tým, že nie sú aktivované všetky schémy. Ďakujem pekne.
Nicholsonová Lucia, podpredsedníčka NR SR (2016-05-24):
Páni poslanci, panie poslankyne, prezentujme sa a hlasujme. (Hlasovanie.) Prítomných 131, za návrh 85, proti 22, zdržalo sa 23 poslancov a nehlasoval 1 poslanec. Konštatujem, že sme schválili uznesenie, ktorým Národná rada Slovenskej republiky uvedenú informáciu vzala na vedomie. Teraz prosím povereného člena ústavnoprávneho výboru pána poslanca Petra Kresáka, aby uviedol hlasovanie o bode 44 schváleného programu, ktorým je prvé čítanie o návrhu skupiny poslancov na vydanie ústavného zákona, ktorým sa mení a dopĺňa ústava, tlač 81. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 81.)
Zmajkovičová, Renáta, podpredsedníčka NR SR (2012-08-06):
S faktickými poznámkami štyria poslanci, posledný, pán poslanec Jasaň. Uzatváram možnosť faktických poznámok. Kým dám pani poslankyni Tomanovej možnosť reagovať, pán poslanec, len malá reakcia na vás, váš kultivovaný prejav, alebo kultivovaný prejav nie je vaša silná stránka, takže uraziť ma nemôžete. Nech sa páči, pani poslankyňa Tomanová.
Rajtár, Jozef, poslanec NR SR (2017-03-30):
Ideme alebo čakáme, alebo?
Kazda, Radovan, poslanec NR SR (2022-09-22):
Ďakujem. Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 134 poslancov, za 134. Uvedený návrh sme schválili.
Košútová, Magda, poslankyňa NR SR (2015-02-03):
Ďakujem. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Fecko vyňal na osobitné hlasovanie bod 2 spoločnej správy. Dajte, prosím, hlasovať o bodoch 1, 3 a 4 s odporúčaním gestorského výboru schváliť.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 100 bolo proti, 33 sa zdržalo, 1 nehlasoval. Tento bod sme neschválili.
P. Hrušovský, predseda NR SR: (2006-01-24):
Procedurálny návrh predniesol alebo chcel predniesť pán poslanec Maxon, ktorý nie je prítomný v rokovacej sále. Nech sa páči, dávam slovo teraz pánovi poslancovi Janišovi, ktorý chcel reagovať faktickou poznámkou na predrečníka. Nech sa páči.
Blcháč, Ján, poslanec NR SR (2023-02-17):
Ďakujem pekne, pán kolega, za vystúpenie a opäť tu máme na stole agendu poľovníctva, ktorá je na jednej strane pre mnohých prítomných aj mnohých ľudí trošku tajomná, ale pre poľovnícku obec, ktorej som aj ja súčasťou niekoľko desiatok rokov, veľmi dôležitá. Ja považujem tento zákon za súčasť tej legislatívnej smršte, ktorá aktuálne panuje na Slovensku a o ktorej dennodenne počúvame, skúste, prosím vás pekne, trošku pribrzdiť, lebo uvedomme si, že poľovníci to nie sú len tí, ako ich tu niektorí kolegovia charakterizujú, možno sa nájdu aj výnimky, ja netvrdím, že všetci sú ideálni, ale poľovníci úspešne a dobrovoľne konajú v záujme štátu. Veď si spomeňme na tie choroby, ktoré... (ruch v sále) bez pomoci poľovníkov (zaznievanie gongu) by si štát s nimi nedal rady. Čo sa týka komunikácie s ľuďmi, ktorých sa to týka, naozaj asi chýba, a keď sa vyjadrujeme smerom k Slovenskej poľovníckej komore ako k samosprávnej organizácii, podľa môjho názoru je týmto návrhom siahané na samotnú podstatu samosprávnu v poľovníctve. A viete, to tak, keď to tak trošku rozšírime, tak máme tuná návrhy zákonov o samospráve miest a obcí, ktoré zasa siahajú na samosprávne funkcie miest a obcí, takže to je taký nejaký komplex, ktorý zapadá do ataku na samosprávu a do nejakých nových prvkov. Ja tiež chcem povedať, že strana HLAS vzhľadom k tomu, že je tento zákon proti ľuďom, nemôže takýto zákon podporiť.
Bugár, Béla, podpredseda NR SR (2017-02-14):
Áno, že nič sa nedeje, ideme ďalej.
Karahuta, Jaroslav, poslanec NR SR (2020-07-24):
Ďakujem pekne za slovo. Na podporu slov pána ministra Mičovského chcem tiež povedať svoje zásadné stanovisko. Viete, že sa venujem poľnohospodárstvu a že poľnohospodárstvo, stabilita a rozvoj vidieka sú naozaj mojou srdcovou záležitosťou, preto jednoznačne podporujem vaše slová, pán minister, že musíme dotiahnuť tú misiu do konca, aby sa už nikdy, ale nikdy neopakovali kauzy, ako je Dobytkár, ktorá na roky nepoškodila iba slovenskému poľnohospodárstvu a slovenskej sebestačnosti, ale hlavne táto kauza veľmi ublížila nášmu nádhernému slovenskému vidieku. Ďakujem pekne.
Hajšelová, Petra, poslankyňa NR SR (2021-09-22):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Grendel, Gábor, podpredseda NR SR (2021-06-24):
Prezentujme sa a hlasujme. (Hlasovanie.) Prítomných 132 poslancov, za 86, proti 8, zdržalo sa 38, hlasovali všetci prítomní. Národná rada sa uzniesla, že prerokuje tento návrh zákona v druhom čítaní, preto pristúpime k hlasovaniu o určení výborov, gestorského výboru a lehoty na jeho prerokovanie.
Kremský, Peter, poslanec NR SR (2023-06-20):
(Povedané súbežne s predsedajúcim.) Možno sa vám, možno sa vám taký pozmeňovací návrh nepáči.
Hrnčiar, Andrej, podpredseda NR SR (2016-04-19):
Ďakujem. Nech sa páči, pán poslanec Muňko.
Stančík, Andrej, poslanec NR SR (2020-09-22):
Ďakujem za slovo. Pán Blaha, ja by som rád reagoval možno na pár bodov. Vy ste tam spomínali, že za socializmu sa budovalo. Naozaj, to je pravda, na druhej strane to je taký trošku smiešny argument, lebo to ako keby v Rakúsku sa nič nebudovalo, a tá krajina stagnovala celých 70 rokov, a pritom dokonca po vojne sme HDP na obyvateľa mali vyššie ako Rakúsko, ale tých 40 rokov socializmu si daň aj na našej ekonomike zobralo. Súhlasím ešte s tým, čo ste povedali, že tu sa kradlo od 90. rokov, to je pravda, veď 12 rokov ste boli pri vláde, tak viete najlepšie. Argument Adolf Hitler a socializmus verzus fašizmus, to tiež nechcem spochybňovať, veď v 30. rokoch bol Sovietsky zväz vedený ako hlavný antagonista fašistického Nemecka, to je to je pravda, ale čo sa stalo počas, po pakte Ribbentrop – Molotov, tak si podajú ruky, rozdelili si Poľsko, a zatiaľ čo, zatiaľ čo nacisti decimovali západ, tak Sovieti decimovali celé východné Poľsko a elitu poľského národa vyvraždili v Katyni. Ten Kiska, to je asi nejaký váš líbling, keďže sa na neho stále odkazujete, ale on už v politike nie je, nie je ani poslanec dokonca, takže to je trošku možno aj zbytočné teraz vyťahovať. Zločiny kapitalizmu tu nikto neobhajuje, my nechceme obhajovať to, čo robil Suharto v Indonézii, to boli naozaj hrozné masakre, ale o tomto ten zákon nie je. No a na konci ste hovorili, že nacisti kriminalizovali ľudí s opačnými názormi. No, neboli jediní, toto tu robili komunisti 40 rokov, toto robili počas monsterprocesov, keď tí, čo nesúhlasili s režimom, končili vo väzení alebo na popravisku. Ďakujem.
Kollár, Boris, predseda NR SR (2021-05-04):
Ďakujem pekne. Takže dávam hlasovať o prvom procedurálnom návrhu pána poslanca Tarabu o odvolanie pani Jany Bittó Cigánikovej z postu predsedníčky Výboru Národnej rady Slovenskej republiky pre zdravotníctvo. Prosím, prezentujme sa a hlasujme. (Hlasovanie.) Prítomných 89 poslancov, za 39, proti 15, zdržalo sa 32, nehlasovali 3. Uvedený návrh sme neschválili. Pristúpime k návrhu, k procedurálnemu návrhu, dávam hlasovať o návrhu pána poslanca Blanára. Nech sa páči, prosím, prezentujme sa a hlasujeme. (Hlasovanie.) Prítomných 126 poslancov, za 45, proti 47, zdržalo sa 32, nehlasovali 2. Uvedený, konštatujem, že uvedený návrh sme neschválili. Dávam teraz hlasovať o programe schôdze ako celku . Prosím, prezentujme sa a hlasujeme. (Hlasovanie.) Prítomných 132 poslancov, za 98, proti žiadny, zdržali sa 34. Konštatujem, že sme program 28. schôdze Národnej rady schválili. Pani poslankyne, páni poslanci, ešte vás chcem informovať, že o prvom bode programu, ktorým je prerušené rokovanie o tlači 373, budeme hlasovať dnes o 17. hodine spolu s ďalšími prerokovanými bodmi. O návrhu na voľbu predsedníčky výboru pre európske záležitosti budeme tajne hlasovať ihneď po prerokovaní tohto návrhu. V ďalších rokovacích dňoch budeme o prerokovaných bodoch programu hlasovať vždy o 11.00 h. a o 17.00 h., pokiaľ Národná rada nerozhodne inak. Pani poslankyne, páni poslanci, pristúpime k prerokovaniu návrhu na voľbu predsedníčky Výboru Národnej rady Slovenskej republiky pre európske záležitosti . Návrh je uvedený ako tlač 526 a máte ho aj rozdaný. Chcem vás informovať – prosím, utíšite sa páni poslanci, buďte takí dobrí – chcem vás informovať, že poslanec Tomáš Valášek sa písomným oznámením doručeným predsedovi Národnej rady 
16. marca 2021 vzdal funkcie predsedu výboru pre európske záležitosti dňom 9. marca 2021. Prosím, aby Národná rada vzala uvedenú skutočnosť uznesením na vedomie. Návrh na voľbu predsedníčky tohto výboru bol vypracovaný na základe návrhu poslancov, členov poslaneckého klubu za stranu ZA ĽUDÍ, ktorí navrhujú do tejto funkcie zvoliť poslankyňu Vladimíru Marcinkovú. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pani poslankyne, páni poslanci, pristúpime k tajnému hlasovaniu o návrhu na voľbu predsedníčky výboru pre európske záležitosti, tlač 526. Svoju vôľu, svoju voľbu vyjadríte tak, že na hlasovacom lístku pri mene a priezvisku kandidátky označíte tú alternatívu, za ktorú hlasujete „za“, “proti“, "zdržiavam sa“. Hlasovací lístok je neplatný, ak pri mene a priezvisku kandidátky nie je voľba označená, alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
Cigániková, Jana, poslankyňa NR SR (2018-02-06):
Ďakujem pekne. Kolega Zelník, ja k vášmu vystúpeniu len toľko, že mi je ľúto a čakala som, že sa vyjadríte aj k tej téme, ktorú sme tu väčšinovo prediskutovávali dneska, a to sú teda tie poplatky a mamičky a poplatky na urgentoch, a očakávala som, že dáte vyňať zo spoločnej správy váš pozmeňujúci návrh, lebo je horší ako môj, a že som sklamaná, že ste tak neurobili len preto, lebo jednoducho to je návrh opozície. A ešte musím povedať aj, pán minister, vy ste mali na začiatku taký dobrý zvyk, že ste reagovali, že sa na vás dalo reagovať. Teraz bod čo bod to riešite tak, že na záver vystúpite, aby sa na vás nedalo reagovať. Považujem to za zbabelé. Len tak pre info.
B. Bugár, podpredseda NR SR: (2002-06-27):
Teraz dávam slovo spravodajcovi, ktorého určil navrhnutý gestorský výbor pre verejnú správu, poslancovi Milanovi Hortovi. Nech sa páči, pán poslanec.
Kučera, Karol, poslanec NR SR (2023-06-21):
Pán kolega, hovorili ste o tom stretnutí vlastne tých, ako sme boli pozvaní na SOŠV, bol to pondelok, si pamätám, a my sme mali výbor, kde sa podával vlastne ten pozmeňujúci návrh až deň na to. Až v utorok vlastne nasledujúci deň. To znamená, že naozaj ja som tam aj vystúpil s tým, že by bolo dobré, aby si to tie zväzy ešte navnímali a keďže to bolo až deň po tom, tak nemali ešte čas si to vlastne vôbec navnímať. Čiže naozaj na toto by som chcel apelovať ešte, že ten čas stále tu je, nakoniec aj to hlasovanie môžeme, môžeme posunúť kľudne až niekedy na budúci týždeň, takže myslím si, že čo sa týka napríklad aj terminológie, čo ste spomínal, tak to už sú také drobné veci oproti tomu, čo ten, čo ten zákon naozaj prináša, pretože to, to financovanie opäť to budem opakovať, je alfa-omega, stále sa zväzy sťažujú na to, že je málo tých prostriedkov a teraz tu máme jedinečnú šancu to zmeniť. Nie som si istý, či napríklad aj budúca vláda, nech už je to hocikto, tak v tom štátnom rozpočte možno práve ten šport vieme, že je vždy na prvom mieste, kde sekalo, alebo kde sa naňho nemyslelo. To znamená, že lepšie naozaj mať niečo, nejakú istotu teraz a keď do budúcna sa podporí šport ešte viac, budeme len radi, hej, ale je to nejaký krok dopredu a takto to vnímam. Ďakujem.